ໄທ​​​ບໍ່​ຍອມ​ອະນຸຍາດໃຫ້ນັກ​ເຄື່ອນ​ໄຫວ ເພື່ອສິດທິມະນຸດ​ ເຂົ້າ​ປະ​ເທດ​
ການ​ຫ້າມໃຫ້ນັກ​ເຄື່ອນ​ໄຫວ​ເຂົ້າ​ປະ​ເທດ​ ເຮັດໃຫ້​ຍົກ​ເລີກກອງ​ປະຊຸມ​ ນັກ​ຂ່າວ ທີ່​​ມີ​ພວກ​ເຄື່ອນ​ໄຫວ​ເພື່ອສິດທິ​ມະນຸດ​ຈາກປາຣີ ຈະມາ​ຮ່ວມ
ໄທໄດ້ປະຕິເສດບໍ່ຍອມອະນຸຍາດ ໃຫ້ນັກເຄື່ອນໄຫວເພື່ອສິດທິມະນຸດສອງຄົນເຂົ້າ ປະເທດເພື່ອຖະແຫລງຕໍ່ກອງປະຊຸມນັກຂ່າວຢູ່ບາງກອກໃນວັນຈັນມື້ນີ້ ກ່ຽວກັບການ ລະເມີດສິດທິມະນຸດຢູ່ໃນປະເທດເພື່ອນບ້ານຫວຽດນາມຕາມທີ່ມີການກ່າວຫານັ້ນ ສະໂມສອນນັກຂ່າວຕ່າງປະເທດຂອງໄທກ່າວວ່າ ການຫ້າມດັ່ງກ່າວບັງຄັບໃຫ້ພວກ ເຂົາເຈົ້າຕ້ອງໄດ້ຍົກເລີກກອງປະຊຸມນັກຂ່າວ ທີ່ໄດ້ໂຄສະນາໄວ້ວ່າຈະມີພວກເຄື່ອນ ໄຫວເພື່ອສິດທິມະນຸດຈາກປາຣີ ມາຮ່ວມນໍານັ້ນ ພວກກຸ່ມນັກຂ່າວກ່າວວ່າ ນາຍ Vo Van Ai ປະທານຄະນະກຳມະການຫວຽດນາມ ເພື່ອສິດທິມະນຸດ ແລະນາງ Penelope Faulkner ຈາກສະມາພັນສາກົນຂອງກຸ່ມສັນ ນິບາດເພື່ອສິດທິມະນຸດ ບໍ່ໄດ້ຂຶ້ນເຮືອບິນອອກເດີນທາງມາ ຫຼັງຈາກທີ່ທາງສະຖານທູດ ໄທປະຈຳກຸງປາຣີ ໄດ້ແຈ້ງໃຫ້ເຂົາເຈົ້າຊາບໃນວັນອາທິວານນີ້ວ່າ ເຂົາເຈົ້າຈະບໍ່ໄດ້ຮັບ ອະນຸຍາດໃຫ້ເຂົ້າປະເທດໄທ ນັກເຄື່ອນໄຫວທັງສອງໄດ້ມີກໍານົດຈະສະເໜີລາຍງານທີ່ຈະກ່າວຫາວ່າການລະເມີດ ສິດທິມະນຸດຢູ່ໃນຫວຽດນາມຍັງບໍ່ໄດ້ຫລຸດນ້ອຍຖອຍລົງແຕ່ຢ່າງໃດເລີຍ ນັບຕັ້ງແຕ່ ຮາໂນຍໄດ້ຂຶ້ນດຳລົງຕຳແໜ່ງ ເປັນປະທານຫວຸນວຽນຂອງກຸ່ມອາຊ່ຽນນັ້ນ